ምክንያታቸው ህዝብ ቢሆንም፣ የተረዱበትን ቃል ለመፈፀም ሀገርን ለውጭ ሀይል አሳልፎ መስጠትን፣ ህዝብን መክዳትን አስከትሏል። እርስ በርስ ማጋጨትን ዓላማ አድርገው መያዛቸው ግባቸውን ለማስፈፀም ነው። ያም ሆኖ ግን በትብብራቸው አልዘለቁም። በፍቅራቸው አልፀኑም። ለስልጣን ለሀብት ክፍያ እርስ በርስ ተራኩተዋል። የጉዳዩ ባለቤቶችም ይበልጥ የሚያገለግሏቸውን ለመምረጥ ዕድል አግኝተዋል። አንዱን ሸልመው ሌላውን በማዕቀብ ቀጥተዋል። "ተወደድኩኝ ብለሽ አትበይ ጠምበር ገተር – እኛን አንድ ሰሞን እንዲህ አርጎን ነበር።" አባብሏቸዋል። ሻዕቢያ በመቀጣቱ ወያኔዎች ተኩራርተዋል። የሰው ዕቃ መሆናቸውን ዘንግተው በራሳችን እንወስን ብለው ተወራጭተዋል። እናም "ሁለት ባለ ትከል አንዱ ቢሰበር ባንዱ ተንጠልጠል" በሚል ቻይናን ሁለተኛ ወዳጅ ለማድረግ ውስጥ ውስጡን አሲረዋል። ቻይናና አሜሪካንን በፈረቃ ለመጠቀም ከጅሏቸው። "ዶሮ ገመዷን ረዘም ሲያደርጉላት የለቀቋት ይመስላታል" እንደሚባለው ማለት ነው።